
 **Délegyháza Község Önkormányzata** 

**2337 Délegyháza, Árpád u. 8.**

**Telefon/fax: (24) 542-155, (24) 542-156, E-mail:**  [polgarmester@delegyhaza.hu](mailto:%20polgarmester@delegyhaza.hu)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Előterjesztés a Képviselő-testület 2014. április 22-i ülésére**

# 

# Szöveges Beszámoló

# Délegyháza Község Önkormányzata

# 2013. évi gazdálkodásáról

Az Államháztartásról szóló 2011. évi CXCV. törvény 88. § (1) bekezdése, a 2000. évi C. törvény valamint az államháztartás szervezeti beszámolási és könyvvezetési kötelezettségeinek sajátosságairól szóló 249/2000.(XII.24.) Korm. rendelet 7. § (1) bekezdése értelmében a helyi önkormányzat és a többcélú kistérségi társulás a tárgyévet követően éves költségvetési beszámolót készít, a fenti kormányrendelet 10.§ (5) bekezdése értelmében szöveges beszámolót is kell készíteni.

**Önkormányzati feladatellátás általános értékelése**

Délegyháza Község önkormányzati feladat-és hatásköri rendszerében lényegi szerkezeti változás történt 2013. január 1-i hatállyal. A Hunyadi János Általános Iskola 2013. január l-vel a Klebelsberg Intézményfenntartó Központhoz került át, a Szigetszentmiklósi Tankerülethez.

Az oktatási intézmény működtetését továbbra is önkormányzatunk vállalta, melynek fedezetét a 2013. évi költségvetésében megtervezte. Az Általános Iskola 2012. évi költségvetési kiadása 90 104 e Ft volt, a 2013. évi átvállalt működtetési kiadások 16 854 e Ft-ot tettek ki.

A gazdálkodás pénzügyeinek szabályozó rendszerében alapvető változás következett be 2013. évben a 2012. évhez viszonyítva. Délegyháza Község Önkormányzata 1 önállóan működő és önállóan gazdálkodó, és 3 önállóan működő költségvetési szervet működtetett 2013. június 30-ig.

**2013. július 1-től a Kölcsey Ferenc Könyvtár az önkormányzat irányításához került át szakfeladatként, megszűnt, mint külön intézmény.**

**A 2013. évi beszámolóban intézményként az I. féléves adataival szerepel.**

**Délegyháza Község Önkormányzata önkormányzati alrendszerbe tartozó egyéb törzskönyvi jogi személy.**

**Önállóan működő és önállóan gazdálkodó költségvetési szervek:**

1./ Délegyházi Polgármesteri Hivatal

**Önállóan működő költségvetési szervek**:

1./ Napsugár Óvoda

2./ Zsebi-baba Családi Napközi

3./ Kölcsey Ferenc Könyvtár

Az Önkormányzat – saját anyagi forrásai terhére - ellátta a kötelező feladatai mellett a nem kötelező feladatként működtetett:

- mezőőri szolgálatot, (Délegyházi Polgármesteri Hivatal önállóan működő és önállóan gazdálkodó költségvetési szerv költségvetésében),

- a Zsebi - Baba Családi Napközi (önállóan működő költségvetési szerv költségvetésében),

- a 70 éven felüliek víz és csatorna díjainak támogatását, (Délegyháza Község Önkormányzat költségvetésében),

- a lakosságnak nyújtott víz és csatornadíjak díjkompenzációját, (Délegyháza Község Önkormányzat költségvetésében),

- civil szervezetek támogatását, (Délegyháza Község Önkormányzat költségvetésében),

- az általános iskolai tanulók és óvodások külterületről és üdülőterületről történő szállítását (Délegyháza Község Önkormányzat költségvetésében).

**Társulásban ellátott feladatok értékelése**

Dunavarsány és Térsége Önkormányzati Társulás keretében működtettük 2013. évben is a Gyermekjóléti és Családsegítő Szolgálatot, valamint ennek keretében a szociális étkeztetést és a Háziorvosi ügyeletet. Dunavarsány és Térsége Önkormányzati Szennyvíztársulás keretében végeztük továbbra is a szennyvíz kezelését.

Dunavarsány és Térsége Víziközműveit Üzemeltető Koncessziós Zrt útján működtettük az ivóvízellátást és a szennyvízkezelést. A szolgáltató a koncessziós szerződést felmondta és a szerződés szerint a koncessziós díj visszafizetésére vagyunk kötelezettek. Ennek teljes összege **80 557** e Ft. Egyedi megállapodás alapján 2014. évben esedékes fizetési kötelezettségünk 22 556 e Ft. A fennmaradó 58 001 e Ft - ot 2 év alatt kell visszafizetni önkormányzatunknak.

A változás hátrányosan érinti a tárgyévi és az előző évi kötelezettségeink alakulását is az önkormányzat mérlegében. A szerződésfelmondás több környező települést érint eltérő nagyságú kötelezettségekkel.

A kialakult helyzet a törvények változásának következménye, ezért a rendezés ügyében közösen fordultunk a Belügyminisztériumhoz a tartozás rendezése ügyében.

A társulásban ellátott feladatok szakmai és gazdasági szempontból az előző évihez hasonlóan megfelelően működtek. Az ellátott közszolgáltatási feladatok minősége megfelelőnek mondható. Eredményesség szempontjából egyre magasabbak az üzemeltetési és beruházási költségei a társulásoknak, melynek az Önkormányzatunkra eső részének kigazdálkodása egyre nehezebb a csökkenő bevételi források miatt.

**Kontrolltevékenység működtetése**

Az Önkormányzat könyvvizsgálatra nem kötelezett. A belső ellenőrzési feladatokat külső vállalkozó belső ellenőr látta el az önkormányzatnál és a költségvetési szerveinél. Év közben a belső ellenőr személye változott 2013. szeptember 1-től.

A FEUVE keretében a Polgármesteri Hivatal ellátta a szabályzatokban foglalt gazdasági folyamatok ellenőrzését a tervezéstől a beszámolási időszakig.

**Önkormányzati szintű bevételek alakulása intézményenként**

|  |  |  |  |  |
| --- | --- | --- | --- | --- |
| **Megnevezés** | **2013. évi eredeti előirányzat**  **(e Ft)** | **Bevételek teljesítése** | | **Teljesítés a módosított előirányzathoz viszonyítva**  **%** |
| **Módosított előirányzat**  **(e Ft)** | **2013. évi teljesítés**  **(e Ft)** |
| Önkormányzat | 801 837 | 792 405 | 773 344 | 97,59 |
| Polgármesteri Hivatal | 105 746 | 109 714 | 100 513 | 91,61 |
| Napsugár Óvoda | 49 229 | 56 026 | 55 251 | 98,62 |
| Családi Napközi | 4 959 | 5 364 | 5 348 | 99,70 |
| Községi Könyvtár | 1400 | 870 | 865 | 99,43 |
| **Összesen** | **963 171** | **964 379** | **935 321** | **96,99** |
| Intézményfinanszírozás - | -157 025 | -166 476 | -156 584 | 94,06 |
| **Bevételek összesen:** | **806 146** | **797 903** | **778 737** | **97,60** |

**Az összes önkormányzati bevételek 778 737 e Ft - a módosított előirányzathoz viszonyítva 3,1 %-kal alacsonyabb szinten teljesültek.**

Ebből: működési bevételek **440 296 e Ft,** 101,10 %, felhalmozási bevételek **338 441 e Ft** 99,32 %.

Ebből: Európai Uniós forrásból származó bevétel központi forrással együtt **223 341 e Ft.** Felhalmozási célú hitel **9 994 e Ft.**

**Működési bevételekből: Adóbevételek alakulása:**

|  |  |  |  |  |
| --- | --- | --- | --- | --- |
| **Helyi adók** | **2013. év**  **Eredeti előirányzat**  **(e Ft)** | **Teljesítés** | | **Teljesítés** |
| **Módosított előirányzat**  **(e Ft)** | **2013. évi teljesítés**  **(e Ft)** |
| Építményadó | 37 000 | 43 000 | 46 660 | 108,51 |
| Iparűzési adó | 30 000 | 30 000 | 41 097 | 136,99 |
| Idegenforgalmi adó | 600 | 600 | 1 142 | 190,33 |
| Telekadó | 165 000 | 47 000 | 37 546 | 79,89 |
| Talajterhelés | 3 000 | 3 000 | 1 346 | 44,87 |
| Adópótlék, adóbírság | 3 000 | 3 000 | 2 010 | 67,00 |
| Egyéb bírság |  |  | 345 |  |
| Átengedett gépjármű adó | 12 000 | 12 000 | 10 579 | 88,16 |
| **Hatósági jogkör bevételei** | **250 600** | **138 600** | **140 725** | **101,53** |

Az önkormányzat **helyi adóbevételei** a módosított előirányzathoz viszonyítva 101,53 % teljesítést mutatnak.

A tervezettől való alacsonyabb teljesítés az összes adóbevételeken belül a telekadó, talajterhelési díj, és a gépjárműadó bevételeinél látható.

**Önkormányzati Kiadások alakulása Intézményenként**

|  |  |  |  |  |
| --- | --- | --- | --- | --- |
| **Megnevezés** | **2013. évi Eredeti előirányzat**  **(e Ft)** | **Kiadások teljesítése** | | **Teljesítés a módosított előirányzathoz viszonyítva**  **%** |
| **Módosított előirányzat**  **(e Ft)** | **2013. évi teljesítés**  **(e Ft)** |
| Önkormányzat | 801 837 | 792 405 | 761 250 | 96,07 |
| Polgármesteri Hivatal | 105 746 | 109 714 | 99 286 | 90,50 |
| Napsugár Óvoda | 49 229 | 55 026 | 54 773 | 99,54 |
| Családi Napközi | 4 959 | 5 364 | 5 323 | 99,24 |
| Községi Könyvtár | 1 400 | 870 | 732 | 88,14 |
| **Kiadások összesen:** | **963 171** | **963 379** | **921 364** | **95,64** |
| Intézményfinanszírozás - | -157 025 | -165 476 | -156 584 | 94,62 |
| **Kiadások összesen:** | **806 146** | **797 903** | **764 780** | **95,85** |

Az önkormányzat 2013. évi összesített kiadásainak teljesítése **764 780 e Ft, 95,85 %** a módosított előirányzathoz viszonyítva. Ebből működési kiadások összeg **434 618** e Ft, 97,51 %, függő átfutó kiadások **8 100** e Ft.

Felhalmozási kiadások **322 062** e Ft,91,44 % finanszírozási kiadások 156 584 e Ft, 94,62%.

Az összes kiadásból:

**Személyi juttatások** a teljesítése **141 952** e Ft, 101,30 %.

**Munkaadót terhelő járulékok** teljesítése **33 577e** Ft, 93,40%.

**Dologi kiadások** teljesítése **229 162** e Ft, 95,38%.

**Egyéb működési célú kiadások** **29 927** e Ft, 99,53%

Ebből: működési célú támogatások teljesítése 8 869 e Ft, 100,00%, Dunavarsány társulás, egészségügyi és szociális ellátás kiadásai. Lakosságnak juttatott szociális támogatás 15 362 e Ft, 91,06 %, Lakosságnak nyújtott kölcsönök 3 182 e Ft, civil szervezetek támogatása 2514 e Ft.

**Felhalmozási kiadások** **322 062** e Ft, 91,44% Ebből Ivóvízminőség javítása projekt kiadásai 245 451 e Ft.

**Függő átfutó kiadások egyenlege**: **8 100** e Ft.

**Egyéb információk**

**Pénzmaradvány változásának tartalma és okai**:

Tárgyévi összesített pénzmaradvány **21 636 e Ft,** Ebből: a 2013. évi feladatfinanszírozás elvonás összege - 4 412 e Ft, mely negatívan befolyásolja a pénzmaradványt. A módosított pénzmaradvány **17 224** e Ft, Önkormányzat 331 e Ft, Polgármesteri Hivatal 13 508 e Ft, Napsugár Óvoda 3 187 e Ft, Családi Napközi 192e Ft. Kölcsey Könyvtár 6 e Ft.

**Hitelműveletek** záró állománya mindösszesen 9 994 e Ft.

**Záró készpénzállomány Önkormányzati** szinten, a tárgyidőszak végén: **10 806 e Ft.** Ebből Önkormányzat 10 725 e Ft, Délegyházi Polgármesteri Hivatal 21 e Ft, Napsugár Óvoda 35 e Ft, Családi Napközi 25 e Ft.

**Kötvénnyel kapcsolatos műveletei az önkormányzatnak** nem voltak a tárgyévet megelőzően és a tárgyévben sem.

**Vagyoni helyzet alakulása**

Az Önkormányzat 2013. évi összesített vagyonmérlege **5 645 657 e Ft.**

**Ebből:** Önkormányzat 2013. évi mérleg fő összege 5 634 639e Ft, Polgármesteri Hivatal 7 420 e Ft,Napsugár Óvoda 3 406 e Ft, Zsebi Baba Családi Napközi 192 e Ft. 2012. évi mérleg főösszeghez viszonyítva (1 781 745 e Ft) növekedést mutatnak, (Európai Uniós forrásból történt felújítások, saját beruházás, felújítás, jármű és épületvásárlás, koncesszióba adott eszközök értékhelyesbítései növelték).

**Eszközök növekedésen összesen 1 781 745 e Ft.**

Az immateriális javak, tárgyi eszközök, (szellemi termékek beszerzése, beruházások felújítások) növelték. Továbbá az üzemeltetésre kezelésre adott eszközök újraértékelése, egyéb növekedése. Pénzügyi befektetések csökkentek a DTV-vel fennálló részesedések megszűnése miatt.

Követelések összege és az év végi készpénz állománya csökkent az előző évihez viszonyítva.

**Források növekedése összesen 1 781 745 e  Ft.**

Saját tulajdonú eszközök tőkeváltozásainak összege növekedett, tartalékok és a rövidlejáratú kötelezettségek csökkentek az előző évihez viszonyítva. Hosszú lejáratú követelések keletkeztek a DTV kötelezettség és a fejlesztési hiteltartozás miatt.

Rövid lejáratú kötelezettségek összege csökkent az előző évihez viszonyítva

Rendkívüli esemény, vis major helyzet a 2013. évben Délegyháza településen nem történt.

Önkormányzatnál foglalkoztatottak engedélyezett létszáma **61** fő, a beszámolási időszakban foglalkoztatott létszám **67** fő. A létszámnövekedés a közfoglalkoztatottak számának növekedéséből adódik.

A 2013. évi költségvetési gazdálkodás végrehajtásánál a költségvetési rendeletben foglaltaknak megfelelően az önkormányzat és költségvetési szervei takarékos gazdálkodást folytattak.

Önkormányzatunk megőrizte fizetőképességét, a kiadásokat a bevételekhez képest egyensúlyban tartotta. Törekedett a takarékos és hatékony gazdálkodásra, feladatai végrehajtásához új bevételi források felkutatására.

**Délegyháza, 2014. április 14.**

**dr. Molnár Zsuzsanna dr. Riebl Antal**

**jegyző polgármester**